open-index/open-wikipedia-markdown huggingface dataset:
השתק

**השתק** הוא כלל משפטי הקובע שאדם מנוע מלטעון טענה בבית המשפט. קיימים השתקים דיוניים, החוסמים טיעון, ולעומתם השתקים מהותיים, העשויים לבסס זכות או היעדר זכות במשפט. תורת ההשתק והמניעות מושתתת על אדניהם של עקרונות היושר והצדק והורתה בדיני היושר של האקוויטי במשפט האנגלי. ההשתק מן היושר נועד למנוע אי צדק במקום בו כללי המשפט עלולים להוביל לתוצאה בלתי צודקת.

ברבות הימים, הורחבה דוקטרינת ההשתק והמניעות למצבים המעוררים תחושת חוסר צדק, הגם שהתנאים המרכזיים להשתכללות השתק מן היושר אינם מתקיימים.

קיימים סוגים שונים של השתק. בין סוגי ההשתק הדיוני המוכרים במשפט הישראלי ניתן למנות את אלה:

# השתק עילה והשתק פלוגתא - המעוגנים במסגרת כלל מעשה-בית-דין;
# השתק שיפוטי;
# הכלל האוסר על שינוי או הרחבת חזית הטיעון.

בין סוגי ההשתק המהותי ניתן למנות במיוחד את אלה:

# השתק מחמת התנהגות/מצג;
# השתק הבטחה.

השתקי דיני היושר נקלטו במשפט הישראלי באמצעות חובת תום הלב (ס' 39 ו- 61(ב) לחוק החוזים (חלק כללי), תשל"ג- 1973) או החוזה מכללא או חוזה בהתנהגות, בעוד ההשתקים האחרים נקלטו בהלכה הפסוקה על אימוץ רציונליים דומים וכן קידום של יעילות והגינות דיונית.

## הערות שוליים

קטגוריה:משפט אזרחי
קהל קדוש מקוה ישראל

ממוזער|משכנו הקודם של בית הכנסת מקוה ישראל, פילדלפיה
**קהל קדוש מקוה ישראל** הוא שמם של קהילה יהודית ובית כנסת, מהעתיקים בארצות הברית, הממוקמים בפילדלפיה, פנסילבניה מאז אמצע המאה ה-18.

## היסטוריה
הקהילה היהודית בפילדלפיה החלה כקבוצת יהודים קטנה, ממוצא ספרדי, תושבי העיר, שהתארגנו לתפילה משותפת בבית פרטי החל מ-1740 בערך. לקח להם כעשרים שנה בטרם רכשו ב-1761 את ספר התורה הראשון שלהם. בית כנסת ממשי הם פתחו רשמית במקום מושבו הראשון בסמטת צ'רי (כיום Cherry Street) כעבור עשר שנים, ב-1771 ואת השם "קהל קדוש מקוה ישראל" נתנו לקהילתם ולבית הכנסת, באופן רשמי ב-1773. 

בין אנשי הקהילה היו לא מעט יהודים מפורסמים, והידועים במייסדי בית הכנסת היו חיים סולומון (1740–1785), "הבנקאי" של המהפכה האמריקאית וג'ונאס פיליפס (1736–1803), לוחם במיליציה של פילדלפיה במלחמת העצמאות האמריקאית וסבו של אוריה לוי, הקומודור היהודי הראשון בצי ארצות הברית.

## מנהיגי ובנייני הקהילה
בשנת 1829, יצחק לסר הפך להיות מנהיג הקהילה ובית הכנסת. אחריו כיהן שבתאי מוראיס. מוראיס היה המנהיג במשך ארבעים ושש שנים, והיה מתנגד מובהק של העבדות לפני ובמהלך מלחמת האזרחים. ד"ר אברהם נוימן היה הרב בין 1927-1943. הרב הנוכחי הוא הרב אלברט גבאי אשר נבחר בשנת 1988.

הקהילה התחילה בבית פרטי בסמטה בין הרחובות שרי המירוץ והרחוב השלישי והרביעי בפילדלפיה, כאשר המבנה הראשון שלה נבנה בשנת 1782. מיקומו הועבר בגלל המחאה שעוררה העובדה שהוא שכן ליד כנסייה.

בשנת 1829 נבנה בית כנסת התחייה המצרית ברחוב שרי. בית הכנסת תוכנן על ידי ויליאם סטריקלנד.

הקהילה הודיעה בשנת 1961 כי היא תחזור למרכז העיר לבניין חדש. ד"ר ברנרד ג'יי אלפרס, סגן נשיא בית הכנסת, שכנע את חברו האדריכל לואי קאהן מפילדלפיה לעסוק בתכנון בניין בית הכנסת החדש. קאהן עשה עשר גרסאות עיצוב בין 1961 ו-1972 של הבניין החדש. עם זאת, הקהילה החליטה כי עלויות הבנייה והתחזוקה גבוהות מדי, ובית הכנסת לא נבנה. מבנה צנוע יותר, נפתח במשותף עם המוזיאון להיסטוריה של עם ישראל , והוא נחנך ונפתח באוגוסט 1976. המוזיאון עבר למבנה חדש ברחוב ה-5 ב-15 בנובמבר 2010. בית הכנסת ממוקם ברחוב הרביעי (צפון) במרכז העיר פילדלפיה.

הקהילה אחראית גם על בית קברות מקוה ישראל, אחד מבתי הקברות היהודים העתיקים ביותר ששרדו בארצות הברית.

## קישורים חיצוניים

* 
* 

## הערות שוליים

קטגוריה:ארצות הברית: בתי כנסת
מקוה ישראל
קטגוריה:פילדלפיה
סילביה נייד

**סילביה נייד** (גרמנית: **Silvia Neid**; נולדה ב-2 במאי 1964 בולדורן) היא כדורגלנית עבר ומאמנת כדורגל גרמנייה. מאז יולי 2005, מתפקדת נייד כמאמנת נבחרת הנשים של גרמניה, לאחר שבמשך מספר שנים שימשה כעוזרת של טינה טיון-מאייר. נייד נחשבת לאחת הכדורגלניות המעוטרות ביותר בתולדות הכדורגל הגרמני, כשלזכותה שבע אליפויות ושישה גביעי מדינה.

## ביוגרפיה
סילביה נייד החלה את הקריירה שלה בשנת 1980, כשהצטרפה לקבוצת שלירסטדט, שמאוחר יותר שינתה את שמה לקלינגה סקאך. היא שיחקה בקבוצה שלוש שנים, כשבסופן היא עברה לברגיש גלדבאך - הקבוצה הגרמנית הדומיננטית ביותר באותם ימים. ב-1984 היא זכתה עם הקבוצה בדאבל, אך עזבה שנה לאחר מכן, אחרי שהקבוצה לא הצליחה לזכות באף תואר. נייד החליטה להצטרף לספורטפראונד זיגן, שם שיחקה עם חברותיה לנבחרת - מרטינה ווס ודוריס פיטשן. בתקופתה של נייד הגיעה הקבוצה לשיא הצלחתה - זכייה בשש אליפויות גרמניה, בחמישה גביעי מדינה והתבססות כקבוצת הנשים המובילה בגרמניה. ב-1994, לאחר עזיבתו של מאמן הקבוצה, גרד נאוזר, רצתה נייד להצטרף אליו ולעזוב את ספורטפראונד זיגן, אך הנהלת הקבוצה לא אפשרה לה והיא נאלצה להמשיך ולשחק במועדון. שנתיים לאחר מכן היא פרשה מכדורגל, והצטרפה מיד לצוות האימון של נבחרת הנשים של גרמניה.

את הופעת הבכורה שלה בנבחרת ערכה נייד ב-10 בנובמבר 1982, במשחק נגד נבחרת שווייץ. היא נכנסה כמחליפה בדקה ה-41 וכבשה כבר בנגיעתה הראשונה בכדור, לאחר כדקה על המגרש. מאוחר יותר, היא הוסיפה שער נוסף לזכות הגרמניות. עם הנבחרת זכתה נייד בשלוש אליפויות אירופה (1989, 1991, 1995), ואף הגיעה עימה לגמר הגביע העולמי ב-1995. משחקה האחרון במדים הלאומיים היה נגד ברזיל, במהלך טורניר הכדורגל של אולימפיאדת אטלנטה 1996. היא כבשה 48 שערים ב-111 הופעות בינלאומיות - נתון המציב במקום החמישי ברשימת הכובשות המצטיינות של הנבחרת הגרמנית.

לפני שהפכה למאמנת הראשית של הנבחרת הבוגרת, אימנה נייד את נבחרת גרמניה עד גיל 19, ואף זכתה איתה באליפות העולם שנערכה בשנת 2004 בתאילנד. בשנת 2005 מונתה למאמנת הנבחרת הבוגרת, ושנתיים לאחר מכן כבר הובילה אותה לזכייה בגביע העולם שנערך בסין, לאחר ניצחון 0-2 בגמר על ברזיל. זו הייתה הזכייה השנייה ברציפות של הגרמניות בגביע העולמי. שנה לאחר מכן, זכתה הנבחרת במדליית הארד בטורניר הכדורגל של אולימפיאדת בייג'ינג.

בשנת 2011, הייתה נייד לזוכה הראשונה אי פעם בפרס מאמן השנה של פיפ"א בתחום כדורגל הנשים.

## תארים

## קישורים חיצוניים

* פרופיל באתר ההתאחדות הגרמנית

## הערות שוליים

קטגוריה:כדורגלניות גרמניות
קטגוריה:כדורגלניות באולימפיאדת אטלנטה (1996)
קטגוריה:קשריות כדורגל גרמניות
קטגוריה:מאמני כדורגל גרמנים
קטגוריה:מאמנות כדורגל
קטגוריה:זוכי פרס מאמן השנה בעולם
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני נבחרת גרמניה
קטגוריה:כדורגלניות נבחרת גרמניה
קטגוריה:גרמניות שנולדו ב-1964
קטגוריה:גרמנים שנולדו ב-1964
אולימפיק ליון (נשים)

**אולימפיק ליון נשים** (בצרפתית: **Olympique Lyonnais Féminin**), המכונה בקיצור **ליון**, הוא מועדון כדורגל נשים צרפתי השייך לאולימפיק ליון. המועדון הוקם ב-1970, והוא המצליח ביותר בכדורגל הנשים הצרפתי; המועדון זכה ב-21 אליפויות הליגה הצרפתית הראשונה, 11 פעמים בגביע הצרפתי ושמונה פעמים בליגת האלופות.

## היסטוריה
הקבוצה נוסדה ב-1970 כחלק ממועדון הכדורגל של ליון (FC Lyon).

ב-1985 זכתה הקבוצה לראשונה בסגנות ליגת העל, ובתחילת שנות ה-90 החלה הקבוצה להתבסס כאחת מהקבוצות הבולטות בצרפת, וזכתה בארבע אליפויות ליגה במהלכן.

בשנת 2004 הקבוצה נלקחה תחת חסותו של המועדון אולימפיק ליון - דבר שעזר לה להפוך לקבוצה המצליחה במדינה. בשנת 2007 היא זכתה באליפות ראשונה מזה עשור והחלה רצף שנמשך עד היום של שלושה עשר זכיות רצופות באליפות. בתקופה זו, היא אף זכתה בחמישה גביעי מדינה (ארבעה מהם רצופים).

בשנת 2008 העפילה הקבוצה לראשונה לחצי גמר ליגת האלופות, ושנתיים לאחר מכן הגיעה לגמר, שם הפסידה בדו-קרב פנדלים לטורבינה פוטסדאם הגרמנייה. שנה אחר כך, העפילה הקבוצה בשנית לגמר ליגת האלופות מול טורבינה פוטסדאם, אך הפעם גברה עליה 0–2 וזכתה בטורניר. היא זכתה במפעל גם בשנה הבאה, לאחר שניצחה 0–2 בגמר את פרנקפורט. שנה לאחר מכן הגיעה לגמר בפעם הרביעית ברציפות וקבעה שיא העפלות רצופות לגמר הטורניר, אך הפסידה בגמר 0–1 לוולפסבורג.

לאחר שתי עונות בהן הודחה כבר בשלב שמינית הגמר הגיעה הקבוצה להישג מרשים כשבמשך חמש עונות רצופות זכתה בליגת האלופות. בשנים אלו ניצחה בגמר את וולפסבורג בשנת 2016, פריז סן-ז'רמן בשנת 2017, וולפסבורג בשנת 2018, ברצלונה בשנת 2019 ווולפסבורג בשנת 2020. בכך הגיעה הקבוצה לשבעה תארים, הישג המהווה שיא בתולדות המפעל.

## תארים
* **[[ליגת העל הצרפתית (כדורגל נשים)|ליגת העל הצרפתית]]**22: 1990/91, 1992/93, 1994/95, 1997/98, 2006/07, 2007/08, 2008/09, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2021/22, 2022/23, 2023/24, 2024/25
* **[[הגביע הצרפתי (כדורגל נשים)|הגביע הצרפתי]]** (11): 2003, 2004, 2008 ,2012, 2013, 2014, 2015, 2016, 2017, 2019, 2020
* **[[ליגת האלופות (נשים)|ליגת האלופות לנשים]]** (8): 2010/11, 2011/12, 2015/16, 2016/17, 2017/18, 2018/19, 2019/20, 2021/22

## סגל נוכחי
**מעודכן ל-1 במרץ 2021**

## שחקניות מפורסמות
*  הופ סולו
*  קאטיה
*  איזבל הרלובסן
*  אמנדין אנרי
*  אז'ני לה סומר
*  לוטה שלין
*  אדה הגרברג

## ראו גם
* אולימפיק ליון

## קישורים חיצוניים

* 

* פרופיל המועדון באתר אופ"א

קטגוריה:אולימפיק ליון
קטגוריה:קבוצות כדורגל נשים צרפתיות
קטגוריה:ליון: מועדוני ספורט
קטגוריה:רון-אלפ: ספורט
קטגוריה:קבוצות כדורגל שהוקמו ב-1970
1838 במדע

## אסטרונומיה
* פרידריך בסל - לראשונה הצליח לחשב את המרחק עד לכוכב - 61 בברבור. בהמשך השנה נעשה אותו חישוב לגבי אלפא קנטאורי ו-וגה.
* אסטרונום צרפתי קלוד פואלט ביצע חישוב של היקף החום הנפלט מהשמש.
* אסטרונום דני פטר חאנסן פרסם את ספרו Fundamenta nova investigationis orbitae verae quam luna perlustrat על מסלולי הירח.

## ארכאולוגיה
* פרסום תוצאות החפירות באושמאל

## ביולוגיה
*גרארד מולדר (Gerardus Johannes Mulder) וינס יאקוב ברצליוס מזהים קבוצת חמרים אורגניים עבורם הם משערים מבנה ותכונות משותפות וקוראים להם "פרוטאין"
* פרסום תאוריית התא על ידי מתיאס יעקב שליידן.

## גאוגרפיה
* 18 באוגוסט – משלחת אמריקאית לחקר האוקיינוס השקט יוצאת למסע שנמשך 4 שנים.

## טכנולוגיה
* גילוי מחדש של תהליך ייצור פלדה מיוחדת לייצור חרב.
* מאי – סמואל מורס הציג את הטלגרף שלו.
* 19 ביולי – איזמבארד קינגדום ברונל סיים בניית אונייה שמיועדת לחציית האוקיינוס בקו סדיר.

## מתמטיקה
* הגדרת המונח אינדוקציה מתמטית על ידי אוגוסטוס דה מורגן.
* סימאון דני פואסון -פרסם את מחקריו בתחום תורת ההסתברות כולל התפלגות פואסון.

## רפואה
* פרסום ספרו של ז'אן אסקוירול עם תיאור מחלה שבהמשך קיבלה הכרה כתסמונת דאון.

## נולדו
* 5 בינואר – קאמי ז'ורדן, מתמטיקאי צרפתי (נפטר ב-1922)
* 29 בינואר – אדוארד מורלי, פיזיקאי אמריקאי (נפטר ב-1923)
* 18 בפברואר – ארנסט מאך, פיזיקאי אוסטרי (נפטר ב-1916)
* 3 במרץ – ג'ורג' חיל, אסטרונום אמריקאי (נפטר ב-1914)
* 12 במרץ – ויליאם פרקין, כימאי אנגלי (נפטר ב-1907
* 16 באפריל – ארנסט סולווה, כימאי בלגי (נפטר ב-1922
* 21 באפריל – ג'ון מיור, חוקר טבע אמריקאי (נפטר ב-1914
* 8 ביולי – פרדיננד פון צפלין, ממציא גרמני (נפטר ב-1917

## נפטרו
* 11 במאי – טומאס נייט, בוטנאי אנגלי (נולד ב-1759)
* 5 ביולי – ז'אן איטאר, רופא צרפתי (נולד ב-1774)
* 21 באוגוסט – אדלברט פון שאמיסו, חוקר טבע גרמני (נולד ב-1781)
* 27 בספטמבר – ברנר קורטוע, כימאי צרפתי (נולד ב-1777)

## קישורים חיצוניים

*
יחיא נפסו

**יחיא נפסו** (באדיגית: **Ехьйэ Нэпсэу**) כיהן כראש המועצה המקומית כפר כמא בין השנים 1978–1989.

## ביוגרפיה

נפסו היה ראש מועצת כפר כמא הראשון שנבחר בבחירה ישירה של תושבי המועצה ולא על ידי חברי המליאה, דבר שהתאפשר לאחר שינוי חוק הבחירות לרשויות המקומיות בישראל בכנסת בשנת 1975.

במהלך כהונתו פיתח נפסו את קשרי הכפר עם המשרדים הממשלתיים, וגייס אנשי ציבור ובהם חברי כנסת ושרים בממשלה לטובת גיוס תקציבים לכפר ולשיפור תדמיתו. בתקופה זו הוחלף מבנה בית הספר היסודי למבנה חדיש, הופשרו קרקעות בחלק הדרומי של הכפר ונבנה בהן בית תרבות עם מגרשי ספורט משולבים, נפתח חדר כושר, והחברה למתנ"סים החלה את פעילותה בכפר.

כיום נפסו הוא גמלאי, העוסק לעיתים בחקלאות.

## הערות שוליים

קטגוריה:ראשי מועצת כפר כמא
קטגוריה:צ'רקסים ישראליים
קטגוריה:ישראלים שנולדו במאה ה-20
סמל בוואריה

**סמל בוואריה** (בגרמנית: **Bayerisches Staatswappen**) הוא סמלה הרשמי של המדינה הגרמנית בוואריה והוא קיים בשתי גרסאות, גדולה וקטנה. הסמל עוצב בצורתו הנוכחית ב-1946 והוכרז בחוק ב-5 ביוני 1950.

## תיאור הסמל
המגן מחולק לארבעה רבעים כאשר הרבע הראשון (הקנטון) מוטען באריה זהוב בעל טפרים ולשון אדומים, העומד זקוף על שדה שחור. חלק זה מסמל את המחוז המנהלי פפאלץ עילית (גרמנית: Oberpfalz), מכיוון שזה סמלו ההיסטורי מ-1214. הרבע השני הוא סמלו של המחוז ההיסטורי פרנקוניה והוא מכונה המגרפה הפרנקונית. הוא מחולק לשני חצאים בצבעי אדום ולבן כאשר שלושת ה"שיניים" הלבנות מייצגות את שלושת מחוזות פרנקוניה: עילית, תחתית ומרכזית. מקורו של הסמל מבישוף וירצבורג שהיה גם דוכס פרנקוניה. הרבע השלישי מציג פנתר כחול בעל טפרים זהובים ולשון אדומה, העומד זקוף על רקע לבן ומייצג את מחוזות בוואריה העליונה והתחתונה. הרבע הרביעי מוטען בשלושה אריות שחורים פוסעים ברקע זהב המייצגים את מחוז שוואביה. המגן שבמרכז צבוע כדוגמת דגל בוואריה במעוינים אלכסוניים בצבעי תכלת ולבן. מקורו של סמל זה ברוזני העיר בוגן ולאחר מכן הוא אומץ על ידי בית ויטלסבאך, מושלי בוואריה מהמאה ה-12. כיום מסמל המגן המרכזי את בוואריה כולה.
הציצה היא "כתר העם" המורכב מרצועת זהב מעוטרת באבני חן שעליה חמישה עלים מקושטים. הכתר התווסף לסמל ב-1923 כדי לסמל את שלטון העם שהחליף את שלטון (כתר) המלוכה.
התומכים הם שני אריות זהב זקופים.

## הסמל הקטן
כשהמגן המרכזי מוצג לבדו במסגרת זהב ומוכתר בכתר העם, הוא מהווה את הגרסה הקטנה של הסמל.

## היסטוריה
ממוזער|שמאל|סמל ממלכת בוואריה|200px
הסמל השתנה רבות במהלך השנים בהתאם לתהפוכות השלטון שעברו על בוואריה: דוכסות בחסות פרנקית ואחר כך בחסות האימפריה הרומית הקדושה, נסיכות, ממלכה (ממלכת בוואריה) ולבסוף מדינה גרמנית. עם זאת, המוטיבים המרכזיים - דגל בוואריה והאריה הזהוב הופיעו בכמעט כל גלגול של הסמל.

## קישורים חיצוניים
* 

## הערות שוליים

קטגוריה:בוואריה
בוואריה
קפטן תחתונים והאסלות המחסלות

**קפטן תחתונים והאסלות המחסלות** (באנגלית: **Captain Underpants and the Attack of the Talking Toilets**) הוא ספר מאויר לילדים מאת הסופר והמאייר האמריקני דייוויד "דאב" פילקי אשר יצא לאור בשנת 1999. זהו הספר השני בסדרת ספרי קפטן תחתונים. 
בשנת 2010 יצא הספר בתרגומו של ארז אשרוב בעברית תחת השם **קפטן תחתונים והאסלות המחסלות**,
ובשנת 1999 יצא אותו הספר אך עם תרגום שונה תחת השם **קפטן תחתונים ומתקפת האסלות המדברות** על ידי כתר ספרים.

## תקציר העלילה
בספר המשך זה  הרולד וג'ורג' הורסים את יריד המדע של בית הספר במהלך סדרה של מעשי קונדס. בהמשך הילדים יוצרים ביחד רצועת קומיקס בשם "קפטן תחתונים והאסלות המחסלות" שבו קפטן תחתונים מביס אסלות מרושעות, המעוניינות להשתלט על העולם. לאחר מכן ג'ורג' והרולד מנסים ליצור עותקים של הקומיקס באמצעות מכונת צילום מיוחדת שהמציא ילד בשם מלווין אשר הופכת ציורים דו־ממדיים לאובייקטים תלת־ממדיים. המכשיר של מלווין הופך את האסלות המחסלות לאמיתיות והן מתקיפות מורים שונים בבית הספר. אף על פי כן, הודות לאחד המורים שהקיש במקרה באצבעותיו, המנהל הרשע של בית הספר מר פיפיש הופך לגיבור העל קפטן תחתונים אשר יוצא להילחם באסלות המחסלות.

## דמויות
***ג'ורג' בירד והרולד הצ'ינס** – חברים טובים בכיתה ד' אשר נוהגים לצייר ביחד רצועות קומיקס שונות.
***בנג'מין "בן" פיפיש/קפטן תחתונים** – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
***האסלות המחסלות** – האסלות אכזריות האוכלות בני אנוש. הנבלים הראשיים של הסיפור.
***מלוין מלשנוב** – הגאון של הכיתה, אבל מלשן. מרכיב משקפיים ולובש עניבת פרפר, בספר השישי הופך את עצמו לילד נזלת רובוטי כתוצאה מניסוי שהשתבש
***גברת אנטיפה** – מזכירת בית-הספר.
***גברת נורה איטה** – המורה של ג'ורג' והרולד.
***אסלת טורבו 2000** – אסלה גדולה. חוזרת בספר האחד עשר.
***מר זדון** – המורה לספורט של ג'ורג' והרולד. בקומיקסים של ג'ורג' והרולד אפשר לראות שהוא המורה השנוא אליהם. הראשון שבלעה אותו אסלה.

## קישורים חיצוניים
* 

קטגוריה:ספרי ילדים ונוער
קטגוריה:ספרי 1999
קטגוריה:ספרי קפטן תחתונים
קטגוריה:קפטן תחתונים
רחוב חזון איש

**רחוב חזון איש** הוא רחוב במרכז בני ברק. הרחוב חוצה את מרכז בני ברק מצפון לדרום, תחילתו ברחוב רבי עקיבא וקצהו הדרומי פולש לשטח השיפוט של רמת גן, סמוך לשכונת רמת עמידר.

## היסטוריה
עד שנות ה-50 שימש הרחוב כגבול המזרחי של בני ברק, התוחם את שכונת זיכרון מאיר ממזרח. ממערב ומדרום לו שכנו פרדסים וחורשות. בשנות ה-40 הם שימשו כמקומות מסתור ומוקדי פעילות של אנשי אצ"ל ולח"י. בשנות ה-40 עבר החזון איש מגבעת רוקח להתגורר בבית שנבנה עבורו במרכז הרחוב. הוא נהג לטייל לצורכי בריאות במעלה הרחוב, לאורך "פרדס ברמן" שבחלקו הדרומי של הרחוב. לאחר פטירת החזון איש נקרא הרחוב על שמו. בית החזון איש ניצב על תלו, עליו נוספו קומות חדשות, והוא משמש כתלמוד התורה "תשב"ר". התלמוד-תורה קרוי על שם החזון איש. בעשור הראשון של המאה ה-21 נבנה עבור התלמוד-תורה מבנה נוסף ברחוב סמוך. בסמוך למבנה הישן של תלמוד תורה "תשב"ר", מוביל הרחוב לשיכון סאטמר.

לאחר פטירת החזון איש הוקם בשטח הגובל עם רחוב חזון איש, מול "פרדס ברמן", שיכון חזון איש, עבור משפחות תלמידי החזון איש.

בשנות ה-80 נמכר שטח "פרדס ברמן" ליזמים פרטיים ונבנתה עליו שכונת "רמת דוד", על שם הרב דוד פוברסקי (שמה הלא-רשמי: "קריית משה"). רבה של השכונה הוא הרב שריאל רוזנברג. עם השנים הורחבה הבנייה באזור ונבנה בו מרכז מסחרי שוקק. בשני מתחמים נפרדים בשכונה הוקמו שתי קריות חינוך לבנים ולבנות. מול השכונה, מזרחית-צפונית למפגש הרחובות חזון איש-עזרא, הוקמה קריית נדבורנה. לאחר הקמת הקריה שונה קטע הרחוב המתחבר לרחוב חזון איש ונקרא רחוב אדמו"רי נדבורנה.

בקצהו הדרומי של הרחוב, בהמשך שכונת רמת דוד, שוכנים שני בתי הקברות העירוניים - בית הקברות שומרי שבת ובית הקברות של נציבי ישיבת פוניבז'. במתחם קיימת חלקה נוספת של חסידות ויז'ניץ. בשל מיקומם של בתי הקברות בקצה רחוב חזון איש, משמש הרחוב למסעות הלוויה שבהם פוסעים המלווים רגלי עד לבית הקברות. מול בתי הקברות, בשטח השיפוט של רמת גן, נבנתה שכונת מרום נווה.

ברחוב חזון איש שוכנים מספר מוסדות תורה וחסידות, ובהם: מרכז חסידות אשלג (של האדמו"ר רבי ברוך שלום הלוי אשלג) ומרכז חסידות אוזרוב, ובתי המדרש של חסידות באבוב, חסידות סרט ויז'ניץ וענף של חסידות אלכסנדר. 

בתחילת רחוב חזון איש, בסמוך למפגש הרחובות רבי עקיבא-חזון איש, התגורר הרב אהרן יהודה לייב שטיינמן. מערבית למפגש הרחובות רבי עקיבא-חזון איש מפגש הרחובות רבי עקיבא-הרב שך. שני הרחובות, רחוב חזון איש ורחוב הרב שך, חוצים ביחד את כל העיר בני ברק לרוחבה.

## קישורים חיצוניים

## הערות שוליים

חזון איש
קטגוריה:הנצחת החזון איש
Walk Off The Earth

**Walk Off The Earth** (מאנגלית: "**להלך מעל הקרקע**") היא להקת אינדי קנדית, שנוסדה בשנת 2006 בברלינגטון, אונטריו.

## קורות
הצלחתה הראשונה של הלהקה הגיעה מביצוע גרסות כיסוי (קאברים) לשיריהם של "האחים גרגורי". בשנת 2012 ביצעה הלהקה כיסוי לשיר "Somebody That I Used to Know" ובו חמשת חברי הלהקה מנגנים על גיטרה אחת. הביצוע זכה להצלחה ולמעלה מ-170 מיליון צפיות ביוטיוב. בין גרסאות הכיסוי הפופולריות אותן ביצעה הלהקה ניתן למנות את Someone like You, Party Rock Anthem, Roll Up ו-Payphone. במרץ 2013 יצא לאור אלבום הבכורה של הלהקה "R.E.V.O".

## חברי הלהקה
* **ג'יאני לומינאטי**- גיטרה, גיטרה חשמלית, גיטרה בס, יוקולילי, בנג'ו, קאזו, תופים, שירה, טרמין, ביטבוקס, קסילופון.
* **ריאן מרשל**- גיטרה, יוקולילי, שירה, חצוצרה.
***מייק ("Beard Guy") טיילור**- קלידים, שירה, דיג'ירידו, קסילופון, חצוצרה, אקורדיון, קאזו. נפטר ב-2018.
***ג'ואל קאסאדי**- תופים, קאזו, בונגוס, גיטרה בס, שירה, פסנתר, כפות, יוקולילי, גיטרה, קלימבה.
***שרה בלאקווד**- גיטרה, גיטרה חשמלית, קאזו, יוקולילי, בנג'ו, גיטרה בס, שירה, פסנתר, תוף מרים, קסילופון, פעמונה.

## פרסים ומועמדויות

## קישורים חיצוניים

* 

## הערות שוליים

קטגוריה:להקות אינדי
קטגוריה:להקות קנדיות
מקסימה, מלכת הולנד

שמאל|ממוזער|200px|המלכה מקסימה, אמסטרדם
**מקסימה, מלכת הולנד**, או בשמה המקורי **מקסימה סורגייטה סרוטי** (**Máxima Zorreguieta Cerruti**; נולדה ב-17 במאי 1971) היא רעייתו של מלך הולנד וילם-אלכסנדר ואם בנותיהם, הנסיכות קתרינה אמליה, אלכסיה ואריאנה.

## שנותיה הראשונות
מקסימה נולדה בבואנוס איירס, ארגנטינה בתם של חורחה הורסיו סורגייטה, פוליטיקאי ולאחר מכן שר החקלאות בממשלתו של חורחה רפאל וידלה בזמן המשטר הצבאי בארגנטינה ואשתו השנייה מריה דל כרמן. לה שני אחים ואחות ובנוסף לכך יש לה שלוש אחיות למחצה מנישואיו הראשונים של אביה. היא ממוצא איטלקי, פורטוגזי ובסקי. לאחר לימודיה בתיכון היא החלה ללמוד לתואר בכלכלה ובמהלך לימודיה עבדה כבנקאית בבנק השקעות. לאחר סיום לימודיה עבדה ככלכלנית בחברות בין-לאומיות גדולות באירופה, ארגנטינה וניו יורק.

## משפחה ונישואים
ב-1999 נפגשה סרוטי לראשונה עם בעלה לעתיד, יורש העצר ההולנדי וילם-אלכסנדר במהלך פסטיבל האביב בסביליה. לאחר היכרותם הם קבעו להיפגש שוב בניו יורק, שם עבדה מקסימה. זמן רב אחרי שהתחילו לצאת מקסימה עדיין לא פגשה את הוריו של וילם-אלכסנדר (המלכה ביאטריקס והנסיך קלאוס). בריאיון לעיתונות סיפרו בני הזוג שהנסיך סיפר לאשתו לעתיד כי הוא נסיך ובן למשפחת מלוכה זמן רב לאחר שהכירו. הידיעה על מערכת היחסים בין בני הזוג עוררה מחלוקת בהולנד לאור העובדה שאביה של סרוטי מילא תפקידים בדיקטטורה הצבאית בארגנטינה. ב-2001 הזוג הודיע על אירוסיו והפרלמנט ההולנדי אישר לנסיך להמשיך לכהן כיורש עצר לאחר חתונתם לאחר שגילו שאביה לא לקח חלק במלחמה המלוכלכת שהייתה בארגנטינה. במהלך ההודעה על האירוסין הפתיעה מקסימה את העם בכך שהיא מדברת הולנדית. שנה לאחר מכן נישא הזוג באמסטרדם ולאור המחלוקת שהתנהלה סביבו בהולנד אביה בחר שלא להיות נוכח בחתונה. מאז החתונה החזיקה סרוטי בתואר "נסיכת אורנג'" (כעת "מלכת הולנד") ובאזרחות כפולה (הולנדית וארגנטינאית).

לזוג נולדו שלוש בנות:
*הנסיכה קתרינה אמליה ביאטריקס כרמן ויקטוריה (נולדה ב-7 בדצמבר 2003)
*הנסיכה אלכסיה יוליאנה מרסלה לאורטיאן (נולדה ב-26 ביולי 2005)
*הנסיכה אריאנה וילהלמינה מקסימה אינס (נולדה ב-10 באפריל 2007)
כל אחת משלוש הבנות נקראת על שם אחת משלוש מלכות הולנד (המלכה ביאטריקס, המלכה יוליאנה והמלכה וילהלמינה).

מאז ה-30 באפריל 2005 מכהנת מקסימה כמלכה רעיה של הולנד לאחר שבעלה, יורש העצר וילם-אלכסנדר הוכתר כמלך.  בנוסף היא פעילה למען זכויות האדם והשתלבותם של זרים בחברה ההולנדית ומשמשת כחברה בארגונים פיננסיים שונים ברחבי העולם. בנוסף כנסיכת הולנד ערכה ביקורים רשמיים בארצות רבות מסביב לעולם, מונתה על ידי מזכ"ל האו"ם באן קי-מון כ"בעלת ידע ומומחיות נרחבים" ותרמה רבות לעזרה ולפיתוח פיננסי במדינות מתפתחות.

## קישורים חיצוניים

* נטלי כהן, הכירו את מקסימה, מלכת הולנד ופאשניסטה מלידה, באתר mako, 2 במאי 2013
* 
* 

## הערות שוליים

קטגוריה:בואנוס איירס: אישים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר ההצטיינות של הרפובליקה של איטליה
קטגוריה:בית אוראניה-נסאו
קטגוריה:נסיכות
קטגוריה:בנקאים
קטגוריה:מלכות רעיות
קטגוריה:הולנדים שהופיעו ברשימת טיים 100
קטגוריה:נשים ארגנטינאיות
קטגוריה:אבירי מסדר העיט הלבן
קטגוריה:מעוטרי אות לגיון הכבוד
קטגוריה:אבירי מסדר הפיל
קטגוריה:ארגנטינאים שנולדו ב-1971
קטגוריה:הולנדיות שנולדו ב-1971
קטגוריה:הולנדים שנולדו ב-1971
תוצר

**תוצר** הוא מונח המבטא את שוויים של כלל המוצרים (הסחורות והשירותים) שיש להם ערך כספי, שמופקים במשק מסוים. במקרו כלכלה, מקובל למדוד את התוצר במשקים מסדר גודל של מדינה, ביחידות זמן של שנה ובאמצעות דולר אמריקני.

"משק" בהקשר זה יכול להיות מוגדר באמצעות כלל האזרחים שלו או באמצעות תחומיו הגאוגרפיים, ובהתאם לשתי אפשרויות אלה קיימות שתי שיטות למדידת התוצר של משק מסוים:
* תוצר לאומי גולמי - אמידת התוצר של כלל אזרחי המשק: התל"ג מבטא את סך כל המוצרים הסופיים המופקים בתקופת זמן מסוימת (בדרך כלל שנה) נתונה במשק לאומי, בתוספת ההכנסות של גורמי ייצור מקומיים כתוצאה מפעילותם מחוץ לגבולות המדינה, והחסרה של ההכנסות של גורמי ייצור חיצוניים העובדים באותו משק (כגון עובדים זרים), לפני הפחתת הבלאי.
* תוצר מקומי גולמי - אמידת התוצר שנוצר בתחומיו הגאוגרפיים של המשק: התמ"ג מציין מדידה של הערך הכולל של התוצרים שיוצרו בשטח טריטוריאלי מסוים (לרוב מדובר על מדינה) במהלך תקופה נתונה (לרוב מדובר על שנה), לפני הפחתת הבלאי. המונח שונה מתל"ג בכך שהוא מוציא מכלל החישובים העברות כספים בין מדינות, כך שהחישוב כולל למעשה את התוצר שנוצר בתוך מדינה מסוימת ולא את התוצר שנתקבל בה. 

את המילה **תוצר** חידש הלשונאי והבלשן יצחק אבינרי.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מקרו-כלכלה
קטגוריה:חשבונאות לאומית
קטגוריה:מדדים כלכליים
חוק הטריוויאליות של פרקינסון

**חוק הטריוויאליות של פרקינסון** (מאנגלית: **Parkinson's Law of Triviality**), הידוע גם כ-"bikeshedding" או "דוגמת סככת האופניים", הוא טענה מהספר חוק פרקינסון לפיה דיונים על נושאים חשובים יסתיימו במהירות ואילו דיונים על נושאים פשוטים יכולים להימשך זמן רב. 

הנימוק לכך, לפי פרקינסון, הוא שרוב האנשים אינם מבינים בנושאים מורכבים, ועל כן נוטים לקבל החלטות לגביהם בלי לדון בפרטים. לעומת זאת נושאים פשוטים (ולכן, בדרך כלל, מעוטי חשיבות) מעלים דיון שבו כל אחד מהמשתתפים יכול לכאורה להוכיח את יכולותיו, וכתוצאה להאריך את הדיון עד למאוד.

הטענה מופיעה בפרק השלישי "פיננסים גבוהים, או הנקודה בה נעלמה ההתעניינות" ובה מתואר כיצד דיון לאישור הקמת כור גרעיני אורך 10 דקות ואילו דיון על הקמת סככת האופניים שלידו מתמשך על פני שלוש פגישות: אף אחד מחברי הוועדה לא מבין באמת בכור הגרעיני ויכול להעריך האם סכומי הכסף הגבוהים הכרוכים בהקמתו מוצדקים או לא (שכן לרוב חברי הוועדה אין ניסיון עם עשרות מיליוני דולרים), אולם כל אחד יודע לבנות סככת אופניים ויכול להעריך סכומים של עשרות עד אלפי דולרים ולכן כל אחד יכול לתרום לדיון בנושא, מה שמאפשר לדיון להתארך.

בתחומי המחשבים ידוע תואר הגנאי **bikeshedding** (או אזכור "צבע סככת האופניים") להיסחפות לדיון ארוך בנושא שולי בעקבות הודעה של פול הנינג-קאמפ ברשימת הדיוור של מפתחי FreeBSD בוויכוח כזה.

## קישורים חיצוניים
* .

## הערות שוליים

קטגוריה:סוציולוגיה ארגונית
קטגוריה:חוכמת חיים
נבחרת דרום סודאן בכדורסל

**נבחרת דרום סודאן בכדורסל** היא נבחרת הכדורסל הלאומית של דרום סודאן. הנבחרת הוקמה במאי 2011 והצטרפה לפיב"א בשנת 2013. 

הנבחרת שיחקה את משחקה הראשון נגד Ugandan club champions Power והפסידה בתוצאה 86-84.

הנבחרת העפילה פעמיים לאליפות אפריקה בכדורסל. בשנת 2021 הגיעה לרבע הגמר.

הנבחרת העפילה לטורניר הגמר של גביע העולם בכדורסל שהתקיים בשנת 2023 וסיימה במקום ה-17. מכיוון שסיימה במקום הגבוה ביותר בטורניר מבין כל הנבחרות האפריקניות, היא העפילה לראשונה בתולדותיה למשחקים האולימפיים שיתקיימו ב2024.
## כל האולימפיאדות

## כל אליפויות העולם

## כל אליפויות אפריקה

## קישורים חיצוניים

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
דרום סודאן
אליס איב

**אליס סופיה איב** (באנגלית:** Alice Sophia Eve**; נולדה ב-6 בפברואר 1982) היא שחקנית קולנוע אנגלייה-אמריקאית. נודעת בזכות תפקידיה בסרטים "לא בליגה שלי", "גברים בשחור 3", "האויב בתוכנו - סטארטרק", ו"לפני שניפרד".

## ביוגרפיה
איב נולדה בלונדון, אנגליה שבממלכה המאוחדת. הוריה הם זוג השחקנים שרון מוהאן וטרוור איב. לה שני אחים קטנים יותר והיא ממוצא וולשי ואירי. למדה בבית הספר הפרטיים המובילים "בית ספר בידלס" שבהמפשייר וב"בית ספר וסטמינסטר" שברובע הסיטי של וסטמינסטר.
לאחר מכן, נסעה איב ללוס אנג'לס ללמוד משחק "תיאטרון בבית הבובות של בברלי הילס". למדה כמו כן ב"מכללת סנט קת'רין" כחלק מאוניברסיטת אוקספורד, שם שיחקה במחזות מקומיות, בין היתר ב"חשיבותה של רצינות" ו"אנה גלקתיה".

## קריירה
איב החלה דרכה במספר הפקות של ה-BBC ובהפקתו של רוברט דה נירו "המין היפה".
בשנת 2006 התפרסמה לראשונה בקומדיית הפשע "שום כלום" לצידם של דייוויד שווימר וסיימון פג ובדרמה הקומית "מתחילים בעשר" בהפקתו של טום הנקס.
ב-2009 הופיעה בדרמה "לחצות גבולות" בתפקיד השחקנית האוסטרלית קלייר שאפרד השוהה בניגוד לחוק בארצות הברית.

בשנת 2010 שיחקה איב בקומדיות "לא בליגה שלי" בתפקיד מולי מק'ליש, ובסרט "סקס והעיר הגדולה 2" בתור ארין, השמרטפית של ילדיה של שארלוט אותה גילמה קריסטין דייוויס.

בשנת 2011 שיחקה בארבעה פרקים בסדרת הדרמה הקומית "הפמליה" בתפקיד העיתונאית סופיה. ב-2012 השתתפה איב בשובר הקופות "גברים בשחור 3" בתפקיד הסוכנת O ובמותחן "העורב". בשנת 2013, הופיעה איב בסרטים "האויב בתוכנו - סטארטרק" ו"הלילה קר". בנוסף באותה שנה היא התארחה בתערוכה הטכנולוגית של CES, ובווידאו קליפ לשיר "Queenie Eye" של פול מקרטני.

בשנת 2014 שיחקה בסרט "לילה מוטרף במוזיאון 3: סוד הקבר" לצידו של בן סטילר. בנוסף ב-2014, כיכבה בסרט הדרמה הרומנטית "לפני שניפרד", לצדו של כריס אוונס שגם ביים את הסרט.

בשנת 2016 הופיעה בפרק הבכורה של העונה השלישית מתוך סדרת האנתולוגיה "מראה שחורה". בשנת 2018 הצטרפה לקאסט העונה השנייה של הסדרה "איירון פיסט" (המבוססת על חוברות הקומיקס "איירון פיסט" מבית מארוול קומיקס) בדמותה של נבלת-העל טיפואיד מרי. בשנת 2019 גילמה את דמותה של איינסלי אירהרדט בסרט הדרמה הביוגרפי "פצצה" .

בשנת 2020 גילמה את סוזן טרנצ'ארד בסדרת הדרמה ההיסטורית "בלגרביה" (המבוססת על רומן באותו שם מאת ג'וליאן פלוז), כאשתו של יורש העצר לכס המלוכה אוליבר טרנצ'ארד.

## חיים אישיים
הייתה במערכת יחסים ארוכת-טווח עם המשורר אדם א'וריורדאן, אותו הכירה במהלך לימודיה באוניברסיטת אוקספורד. הזוג נפרד במהלך 2012. ב-14 באוגוסט 2014 התארסה עם בן זוגה וחברה מימי התיכון, המממן אלכס קאופר-סמית'. הזוג נישא ב-31 בדצמבר 2014, אך התגרש בשנת 2017.

איב מתגוררת לסירוגין בלונדון ובלוס אנג'לס, והיא התאזרחה גם כאמריקאית ב-16 בנובמבר 2017, בנוסף לאזרחות הבריטית שלה מלידה.

יש לה הטרוכרומיה, עינה השמאלית כחולה ועינה הימנית ירוקה.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982
גנרטור תרמואלקטרי

**גנרטור תרמואלקטרי** הוא מחולל חשמל, המשמש, בין השאר, משימות חלל ארוכות שנים. עקרון הפעולה שלו מבוסס על העובדה שיסוד רדיואקטיבי, כמו פלוטוניום, הוא יסוד לא יציב, אשר דועך ובסופו של תהליך הדעיכה, הוא הופך לאיזוטופ יציב של עופרת. תהליך הדעיכה הזה מייצר גם חום רב. 
במחולל התרמואלקטרי משתמשים באפקט סיבק (צורה של האפקט התרמו-אלקטרי) כדי לנצל את החום לייצור חשמל. בארצות הברית, המחוללים הללו הם בדרך כלל מטיפוס SNAP והם שימשו במשימות חלל שונות.

## עקרון עבודה
המחולל בנוי ממכל עמיד המכיל בתוכו את החומר הרדיואקטיבי. צמדים תרמיים ממוקמים בקירות המכל והם מחוברים למקרן חום. החום המיוצר על ידי דעיכת החומר הרדיואקטיבי, זורם דרך הצמדים התרמיים אל מקרני החום, ויוצר תוך כדי כך חשמל.
החומר הרדיואקטיבי הוא לרוב פלוטוניום-238 מכיוון שהוא דורש את מינימום עמידות חומר המכל ויש לו את תוחלת החיים הגדולה ביותר. יש לו זמן מחצית החיים של 87 שנים, כך שהוא מספיק טוב עבור משימות מחקר של מערכת השמש. עם זאת, הצמדים התרמיים מאבדים מאמינותם והם מקצרים את זמן החיים של גנרטור כזה.

## שימושים במשימות חלל
האפשרות להשתמש באנרגיה סולארית מוגבלת בחלל. הן בגלל מרחק רב מהשמש המוריד את הניצולת עבור חלליות, והן בגלל מעברי יום-לילה, ובלאי של מצברים עבור רוברים על כוכבי לכת שונים (בעיקר על מאדים).
מסיבות אלו רווח השימוש במחולל תרמואלקטרי במשימות חלל שונות, ומהווה פתרון אמין, המספק הספק חשמלי יציב, לאורך זמן ארוך, ובמקרים מסוימים אף לעשרות שנים.

*בחללית פיוניר 10 ששוגרה ב-1972, המחולל החזיק 31 שנים.
*פיוניר 11
* ויקינג 1
* ויקינג 2
*גלילאו
*(רובר) קוריוסיטי
* בחלליות וויאג'ר 1 ווויאג'ר 2 המחולל פועל מאז 1977, אך כנראה שיפסיק לספק אנרגיה מספקת בין 2020 ל-2026.


File:RTG radiation measurement.jpg|בדיקת המחולל התרמואלקטרי של החללית קאסיני. 
File:New Horizons 1.jpg| . החללית ניו הורייזונס בחדר ההכנה. ניתן לראות צילינדר שחור הבולט מגוף החללית - זה המחולל התרמואלקטרי


## אזכורים
* בסרט להציל את מארק וואטני מוזכר השימוש בגנרטור כזה לשם ניצול החום אותו הוא מפיק . עם זאת הסצנה איננה חפה מטעויות.

## ראו גם
*זרם תרמו אלקטרי
*גנרטור רדיואיזוטופי תרמואלקטרי

## קישורים חיצוניים
* 

## הערות שוליים

קטגוריה:אנרגיה
קטגוריה:ייצור חשמל
אפימתאוס (ירח)

**אפימתאוס** הוא אחד מהירחים הפנימיים של שבתאי. הירח נקרא על שם הטיטאן אפימתאוס אחיו של פרומתאוס.

## גילוי
 הבחין בירח המקיף את שבתאי ב־15 בדצמבר 1966, והציע את השם יאנוס. שלושה ימים לאחר מכן, ריצ'רד ווקר ערך תצפית דומה וראה גם הוא ירח במסלול זהה. האסטרונומים היו משוכנעים ששתי התצפיות הן של אותו ירח, שנקרא באופן לא רשמי יאנוס. היה קשה להסביר את התצפיות מכיוון שנתוני התצפיות לא התאימו לחישובים.

באוקטובר 1978 הציעו שני מדענים שההסבר הטוב ביותר לתצפיות הוא שמדובר בשני ירחים בעלי מסלול כמעט זהה. ההשערה הוכחה בשנת 1980 על ידי הגשושית וויאג'ר 1. בשנת 1983 נתן האיגוד האסטרונומי הבינלאומי לירח שווקר גילה את השם אפימתאוס, ואישר את השם יאנוס לירח שדולפס גילה.

## מאפייני המסלול
אפימתאוס משלים הקפה אחת סביב שבתאי ב־16 שעות 31 דקות ו־50.6 שניות. כשמסלולי אפימתאוס ויאנוס מתחלפים, זמן זה גדל בכ־28.1 שניות. מסלולו נטוי בזווית קטנה של 0.351 מעלות ביחס למישור קו המשווה של שבתאי. הוא משלים סיבוב אחד סביב צירו ב־0.694 ימי ארץ ואותו הזמן נמשך סיבובו סביב שבתאי. מכיוון שהוא נמצא בתהודת סיבוב־מסלול עם שבתאי, הרי שהוא מראה אל שבתאי תמיד אותו הצד. צירו נטוי בזווית אפס אל מסלולו.

### המסלול המשותף של אפימתאוס ויאנוס
ימין|ממוזער|200px|איור של החלפת המסלולים בין אפימתאוס ויאנוס
אפימתאוס ויאנוס הם בעלי מסלול משותף (תהודה מסלולית 1:1). המרחק הממוצע בין המסלולים שלהם הוא כ־50 ק"מ פחות מהקוטר של כל אחד מהירחים.

על פי חוקי קפלר הירח הפנימי ינוע מהר בכ־28.1 שניות יותר מהירח החיצוני. אחת לארבע שנים הירחים מתקרבים ומשפיעים כבידתית אחד על השני. הירח הפנימי מקבל תאוצה גבוהה יותר ותופס מסלול חיצוני ומכיוון שכך הוא מאט את תנועתו, ואילו הירח הפנימי מאט ו"נופל" למסלול פנימי יותר כתוצאה מכך מגביר את מהירותו, התהליך נמשך כ־100 ימים. בכל שינוי כזה יאנוס משנה את מסלולו בכ־20 קילומטר ואילו אפימתאוס משנה את מסלולו בכ־80 ק"מ, מכיוון שמסתו של יאנוס גדולה פי 4 משל אפימתאוס. הקרבה הגדולה ביותר שתהיה בין שני הירחים במהלך החלפת המסלול היא כ־10,000 ק"מ. החלפות מסלול כאלה קרו ב־2006 (החלפה זו תועדה על ידי קאסיני) וב־2010. ככל הידוע לנו, מסלול זה הוא ייחודי במערכת השמש.

### מאפיינים פיזיים
קוטרו הממוצע הוא כ־116 ק"מ. יש על פניו מספר מכתשים הגדולים מ־30 ק"מ. כמו כן יש עליו רכסים ותעלות קטנים וגדולים. צפיפותו הממוצעת היא 0.63 גרם לסמ"ק, ומהירות ההימלטות מעל פניו היא 0.035 ק"מ בשנייה. מסתו וצפיפותו הקטנות מרמזות על כך, שהוא עשוי ברובו מקרח. הטמפרטורה השוררת על פניו היא כ־78 מעלות קלווין.

## קישורים חיצוניים


* Fountain, J. W.; Larson, S. M. (1978). "Saturn's ring and nearby faint satellites".


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
אריה נייגר

**אריה נייגר** (נולד ב-1956) הוא עורך דין ואל"ם במילואים בצה"ל. פיקד על חטיבה 226 והיה מיוזמי הרפורמה במערך המילואים בצה"ל וגיבושה בחוק שירות המילואים.

## ראשית חייו
אריה נייגר נולד וגדל בחיפה. בשנת 1974 התגייס לצה"ל והתנדב לצנחנים. בצנחנים עבר מסלול הכשרה כלוחם וקורס מ"כים חי"ר. בשנת 1976 השלים קורס קציני חי"ר. עם סיום הקורס שב לגדוד 890 בחטיבת הצנחנים ושימש כמפקד מחלקה. בשנת 1976 השתתף במבצע אנטבה. לאחר מכן שימש כסגן מפקד סיירת צנחנים. בשנת 1977 שימש כמפקד פלוגה בגדוד 890. נייגר לחם במבצע מנורה ובמבצע ליטני, במהלכו נפצע. בהמשך היה סגן מפקד הגדוד. לאחר מכן השתחרר מצה"ל.

## קריירה משפטית
לאחר שחרורו מצה"ל פנה ללימודי כלכלה ומשפטים באוניברסיטה העברית. במקביל ללימודיו עבד בחברה להגנת הטבע, שם היה ממקימי מחלקת שמירת הטבע ביחד עם ד"ר יוסי לשם והוביל מאבקים סביבתיים. התמחה בבית המשפט העליון אצל השופט דב לוין ואצל עו"ד יעקב נאמן. נייגר עבד מספר שנים כעורך דין בארצות הברית, ובשנת 1992 פתח משרד עצמאי והתמחה בתחום איכות הסביבה. בשנת 2011 הצטרף כשותף בכיר למשרד עמית פולק מטלון. בשנת 2021 עבר להיות ראש מחלקת איכות סביבה במשרד אגמון ושות', רוזנברג הכהן ושות'. הוא מרצה בתחום איכות הסביבה בקריה האקדמית אונו ובאוניברסיטת באר שבע.

## פעילותו בתחום המילואים
בשירות המילואים לחם נייגר במבצע שלום הגליל בגזרה המערבית כמפקד פלוגת סיור חטיבתית. בהמשך שימש כמפקד גדוד צנחנים במילואים, בדרגת סא"ל. נייגר התקדם במערך המילואים ובתפקידו האחרון שימש כמפקד חטיבה 226, חטיבת צנחנים במילואים בפיקוד הצפון.

נייגר עסק רבות במערך המילואים בצה"ל. בשנת 1995 יצא להגנתו של סגן יהושע שדיאל, שהיה מעורב בתקרית בה נהרג חייל מירי דו-צדדי, והיה מיוזמי ומקימי פורום המג"דים, מח"טים וטייסים במילואים. נייגר פרש מן הפורום לאחר שהתמנה למפקד חטיבה 226, אולם נותר פעיל בולט למען זכויות אנשי המילואים ולטובת רפורמה בשירות המילואים למודל יעיל יותר. בשנת 2004 היה חבר בצוות חשיבה בראשות הקמל"ר, תא"ל אריאל היימן, לבחינת מודל שירות המילואים, ובהמשך אף היה חבר בוועדה ציבורית אותה הקים שר הביטחון, שאול מופז, לבחינת מערך המילואים שבעקבותיה נחקק חוק שירות המילואים.

## לקריאה נוספת
* עמוס הראל, "**[[תדע כל אם עברייה]]**", כנרת זמורה ביתן, 2013.

## קישורים חיצוניים
* דף הבית של אריה נייגר, באתר הבית של משרד עורכי הדין "עמית, פולק, מטלון ושות'".
* 
* .
* .
* .
* .
* .
**מכּתביו**:
* .
* .
* .
* מבית חורון עד לבנון, הארץ,  25 ביוני 1996, כפי שהועלה באתר פרש.

## הערות שוליים

קטגוריה:עורכי דין ישראלים
קטגוריה:מפקדי חטיבה 226
קטגוריה:מפקדי חטיבה במילואים
קטגוריה:סגל הקריה האקדמית אונו
קטגוריה:בוגרי האוניברסיטה העברית בירושלים: משפטים
קטגוריה:אלופי-משנה בצה"ל
קטגוריה:ישראלים שנולדו ב-1956
אינגריד אלכסנדרה, נסיכת נורווגיה

**הנסיכה אינגריד אלכסנדרה מנורווגיה** (בנורווגית: **Ingrid Alexandra prinsesse av Norge**; נולדה ב-21 בינואר 2004 באוסלו, נורווגיה) היא בתם של יורש העצר הנורווגי הוקון ואשתו הנסיכה מטה מאריט, והיא מיועדת להיות מלכת נורווגיה לאחר שלטון אביה.

## ביוגרפיה
אינגריד נולדה ב-21 בינואר 2004 בבית החולים של אוניברסיטת אוסלו. היא הוטבלה לנצרות בארמון המלכותי ב-17 באפריל על ידי הבישוף של אוסלו, סנדקיה היו יורשי העצר של דנמרק, ספרד ושוודיה, סבה המלך האראלד החמישי, דודתה הנסיכה מרתה לואיז וסבתה מצד אימה מאריט טג'נסן.

ב-2005 נולד אחיה הנסיך סברה, ובנוסף לו יש לה אח למחצה מנישואיה הראשונים של אמה. מאחר שב-1990 בוטל חוק העדפת הבן הבכור בסדר הירושה הנורווגי, נמצאת אינגריד במקום השני בסדר הירושה לאחר אביה. כצאצאית של אדוארד השביעי היא נכללת גם בסדר הירושה לכתר הבריטי אך שם אחיה נמצא לפניה בתור.

ב-2010 החלה אינגריד את לימודיה בבית הספר, הוריה בחרו לשלוח אותה לבית ספר ציבורי, שלא כמו קודמיה במשפחת המלוכה הנורווגית, מכיוון שהוריה רצו שתהיה לה ילדות רגילה ככל האפשר. באותה שנה שימשה גם כשושבינה בחתונה של הסנדקית שלה ויקטוריה נסיכת שוודיה ואף הוזכרה בפרק בסדרה "משפחת סימפסון". ב-2011 הופיעה אינגריד במהלך קליפ שהוצג באירוויזיון ביחד עם אמה ואחיה למחצה רוקדים לצלילי מוזיקה.

היא מתגוררת עם משפחתה באחוזת סקאוגום.

## קישורים חיצוניים

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות נורווגיות
קטגוריה:נורווגיות שנולדו ב-2004
קטגוריה:נורווגים שנולדו ב-2004
נבחרת דרום סודאן בכדורגל

**נבחרת דרום סודאן ב[[כדורגל]]** מייצגת את רפובליקת דרום סודאן, ומנוהלת על ידי התאחדות הכדורגל של דרום סודאן, גוף ממשלתי לכדורגל במדינה. הנבחרת חברה בקונפדרציית הכדורגל של אפריקה מ-10 בפברואר 2012..

ד"ר סלי סמואל לולאקו מונה ב-25 במאי 2011 כמפקח על הנבחרת הלאומית..

ביולי 2012 מונה למאמן זוראן דורדביץ', אחריו אימן איסמאיל בלאנגה, לאחר מכן סליי לולאקו סמואל. כיום מאמן את הנבחרת אליה ווקו.

בשנת 2014 הנבחרת התמודדה בפעם הראשונה בטורניר מוקדמות גביע אפריקה לאומות 2015.
בשנת 2015 הנבחרת התמודדה בפעם הראשונה בטורניר מוקדמות גביע העולם בכדורגל.

## כל [[גביע העולם בכדורגל|גביעי העולם]]
* 2018 עד 2026 - לא העפילה

## כל [[גביע אפריקה לאומות|גביעי אפריקה]]
* 2015 עד 2025 - לא העפילה

## קישורים חיצוניים
* 

## הערות שוליים

*
דרום סודאן
שי צורים

**שי צורים** (נולד ב-1972) הוא צייר ופסל ישראלי. עבודותיו של צורים עוסקות בהיבטים ארס פואטיים ומכילות דימויים מן התרבות הפופולרית. יצירותיו הדו-ממדיות של צורים עושות שימוש בטכניקות שונות של איור ואילו בפסליו הוא יוצר חיבורים בין דימויים וחומרים שונים. כיום חי צורים בברוקלין, ניו יורק עם משפחתו.

## עבודתו
צורים מציג בעיקר פיסול, רישום וציור על נייר, ומשלב במיצביו גם ציורי קיר מהירים ווידאו. עבודותיו מצרפות חומרים ומוטיבים ממקורות שחלקם מעוגנים בתרבות הגבוהה וחלקם שאריות של תרבות הצריכה; חלקם מקומיים וחלקם קשורים לתרבות הפופולרית האמריקאית או לחיי היומיום. על עבודתו נכתב: "חומרים מצויים וזרוקים הופכים לאמנות מבעד מבטו המובהק, ובני האדם ניבטים מבעד עדשה דו-קוטבית הנעה בין רוב-חשיבות לסתמיות. צורים בורר מתוך היצע למכביר של מוצרי צריכה ודימויים ומשליט "סדר" בתוך האי-סדר. באופן סמלי הוא מחבר מחדש את שברי העולם שסביבנו, ומנסה להשיב תקווה במחוות צנועות, אחוותיות ונדיבות".

## גלריה

קובץ:Art gallery tlv 018.JPG|נראה שחסר לנו סוס אחד, 2011דיו על ניירמראה הצבה בגלריה רוזנפלד, תל אביב יפו
קובץ:Art gallery tlv 022-2.jpg|רקדנית, 2012טכניקה מעורבת


## לימודים
*1995-1999 - תואר BFA בהצטיינות, בצלאל, אקדמיה לאמנות ועיצוב, ירושלים
*1998-1999 - סמסטר במסגרת חילופי סטודנטים, בית הספר לאמנות חזותית, ניו יורק
*2001-2003 - תואר שני במסגרת לימודי המשך של בצלאל, אקדמיה לאמנות ועיצוב בתל אביב
*2007-2009 - תואר MFA באמנויות בבית הספר לאמנות חזותית, ניו יורק (2007).

## תערוכות יחיד
*2000 - גלריה זומר, תל אביב-יפו
*2002 - מוזיאון הרצליה לאמנות עכשווית, הרצליה
*2005 - "Real Flowers, Real Gifts", גלריה זומר, תל אביב-יפו
*2008 - מוזיאון תל אביב לאמנות, תל אביב-יפו
*2009 - "Made In China", גלריה רוזנפלד, תל אביב-יפו
*2012 - "מדריך הישרדות", גלריה רוזנפלד, תל אביב-יפו.

## תערוכות קבוצתיות

## פרסים ומלגות
*2003 - פרס שמואל גבעון, מוזיאון תל אביב לאמנות
*2005 - מלגה לספר אמן, קרן יהושע רבינוביץ לאמנויות תל אביב
*2008 - פרס על הישגים יוצאי דופן, מרכז הפיסול הבינלאומי האמריקאי
*2008 - פרס מוזיאון תל אביב לאמנות וישראכרט לאמן ישראלי
*2008 - שלב הגמר של פרס גוטסדינר
*2009 - פרס אויגן קולב לגרפיקה ישראלית, מוזיאון תל אביב לאמנות, תל אביב-יפו
*2011 - מלגת NYFA.

## קישורים חיצוניים
* 

## הערות שוליים

קטגוריה:ציירים ישראלים
קטגוריה:פסלים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:מהגרים מישראל לארצות הברית
קטגוריה:ציירים יהודים אמריקאים
קטגוריה:פסלים יהודים אמריקאים
קטגוריה:ישראלים שנולדו ב-1972
מנזר קיילמור

**מנזר קיילמור** (באנגלית: **Kylemore Abbey**; באירית: **Mainistir na Coille Móire**) הוא מנזר של מסדר בנדיקטיני השוכן בחבל קונמארה, במחוז גולוויי שבמערב אירלנד. בסמוך למנזר נמצאים גנים ויקטוריאנים וכנסייה, ומופעלת מסעדה וחנות המוכרות מוצרים שיוצרו על ידי הנזירות, כמו ריבות ושוקולד.

## היסטוריה
המבנה הוקם בשנות ה-60 של המאה ה-19 בסגנון התחייה הגותית, על ידי מיטשל הנרי כבית חלומות לכבוד אשתו, עשר שנים לאחר ששהו באזור בירח דבש והתאהבו במקום. בניית הטירה נמשכה מספר שנים. בני הזוג שתלו אלפי עצים ששימשו כשוברי רוח באזור.

בשנת 1903 מכר הנרי, שעבר בינתיים להתגורר באנגליה, את הטירה לדוכס ממנצ'סטר. הדוכס שהיה מהמר כבד נאלץ למכור את הטירה תוך כעשור. ובסופו של דבר היא נרכשה ב-1920 על ידי המנזר הבנדיקטיני. הנזירות פתחו בטירה פנימייה בינלאומית יוקרתית לבנות. הפנימייה נסגרה סופית בשנת 2010 לאחר שנשארה במקום רק ילדה אחת.
כיום חלק מהמנזר פתוח לציבור הרחב ונחשב לאטרקציה תיירותית.

## הגנים הוויקטוריאנים
הגנים  הכילו 21 חממות, בית תה וגן מוקף חומה בסגנון ויקטוריאני. הגנים הוזנחו בתקופתו של הדוכס ממנצ'סטר ועבודות לשחזורם החלו בשנות ה-90 של המאה העשרים. עד עתה שוחזרו 2 חממות מתוך ה-21.

## כנסייה
ליד המנזר עומדת כנסייה לא פעילה שנבנתה על ידי הנרי לזכר אשתו שנפטרה בשנת 1874 ולידה מאוזוליאום שבו קבורים השניים.

## קישורים חיצוניים

קטגוריה:אירופה: מנזרים נוצריים
קטגוריה:אירלנד: מבני דת
בנגלדש במשחקים הפאראלימפיים

**[[בנגלדש]]** השתתפה לראשונה ב באתונה (2004) כששלחה ספורטאי בודד להשתתף במשחקים. במשחקי החורף לא נטלה בנגלדש חלק מעולם.

ספורטאים מבנגלדש התחרו ב ולאחר מכן נעדרה המדינה משתי האולימפיאדות הבאות, עד המשחקים הפאראלימפיים טוקיו (2020). הספורטאים הנכים אותם שלחה בנגלדש למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* בנגלדש במשחקים האולימפיים
* בנגלדש במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:בנגלדש: ספורט
1839 במדע

## אסטרונומיה
* תומאס הנדרסון הצליח לחשב את המרחק עד לאלפא קנטאורי.

## ארכאולוגיה
* חקר אזור קופאן על ידי משלחת אמריקאית-אנגלית.

## ביולוגיה
* תאודור שוואן מרחיב את תאוריית התא לכלל היצורים החיים.

## גאוגרפיה
* 1 במאי – תחילת חקר חלקים פנימיים של אוסטרליה על ידי אדוארד איירי.
* 19 בספטמבר – משלחת לחקר אנטארקטיקה בראשות ג'יימס קלארק רוס יוצאת לדרך.

## גאולוגיה
* הגדרת תקופת הסילור על ידי רודריק מורצ'ינסון.

## טכנולוגיה
* 9 בינואר – האקדמיה הצרפתית למדע פרסמה את העקרונות של תהליך קבלת דאגרוטיפ.
* 25 בינואר – ויליאם הנרי פוקס טלבוט הציג את התמונות שצילם שלו.
* 24 בפברואר – הוצאת פטנט על מחפר שמופעל על ידי קיטור לויליאם אוטיס.
* 9 באפריל – הפעלה מסחרית ראשונה של טלגרף חשמלי. בוצע לאורך מסילת הרכבת באנגליה.
* מייקל פאראדיי פרסם את ספרו Experimental Researches in Electricity בו הוא הגדיר את עקרונות החשמל.
* בניית תא דלק ראשון על ידי ויליאם גרוב
* המצאת גיפור על ידי צ'ארלס גודייר
* המצאת בביט על ידי איסאק באביט
* בניית אופניים ראשונים על ידי קירקפטריק מקמילאן בסקוטלנד.

## כימיה
* גילוי לנתן על ידי קרל מוסנדר.

## נולדו
* 11 בפברואר – ג'וסיה וילארד גיבס, פיזיקאי-כימיכאי אמריקאי (נפטר ב-1903)
* 29 בינואר – אלמון סטראוג'ר, ממציא אמריקאי (נפטר ב-1902)
* 12 באפריל – ניקולאי פרז'וואלסקי, מגלה ארצות רוסי (נפטר ב-1888)

## נפטרו
* 8 באפריל – פייר פרבוס, פיזיקאי שווייצרי (נולד ב-1751)
* 27 ביוני – אלאן קניגהם, בוטנאי אנגלי (נולד ב-1791)
* 28 באוגוסט – ויליאם סמית, גאולוג אנגלי (נולד ב-1769)
* 29 בספטמבר – פרידריך מוס, גאולוג גרמני (נולד ב-1773)
* 15 בנובמבר – ויליאם מרדוך, ממציא סקוטי (נולד ב-1754)

## קישורים חיצוניים

*
טנגו וקאש

**טנגו וקאש** (באנגלית: **Tango and Cash**) הוא סרט קולנוע אמריקאי שיצא לאקרנים בשנת 1989 מז'אנר סרטי הפעולה בכיכובם של סילבסטר סטאלון וקורט ראסל. זהו סיפורם של שני שוטרים מתחרים המפילים את ברוני הסמים ונאלצים לעבוד יחד אחרי שהופללו ברצח. את הסרט ביים אנדריי קונצ'לובסקי ולוקחים בו חלק גם השחקנים ג'ק פאלאנס וטרי האטצ'ר.

## תקציר העלילה
ריי טנגו (בגילומו של סילבסטר סטאלון) וגבריאל קאש (קורט ראסל) הם שני שוטרים שעובדים במחלק הסמים ומפילים בזה אחר זה את ברוני הסמים והבלדרים. הסרט מתחיל כשטנגו מצליח לעצור משאית מלאה קוקאין ואילו קאש נמצא בתחנת המשטרה יחד עם עבריין אחר ומאלץ אותו תחת עינויים לספר לו על עסקה גדולה המתוכננת להתקיים.

אלא שה"עסקה" המתוכננת היא להפיל את השניים ומי שאחראי להפללתם הוא ברון הסמים איב פרט. פרט מצליח להקליט את קולם של השניים ובעריכת סאונד מקצועית משנה דברים כך שיישמע כאילו הם מתכננים את העסקה הגדולה. הם נעצרים, מורשעים לפי הודאתם בעסקה עם הפרקליטות ומובלים לבית מעצר השונה מזה שסוכם בעסקה, שם נאסרים עם רבים מ"לקוחותיהם".

אף על פי שאין אהבה גדולה בין שניהם, הם מבינים כי הופללו ואין להם ברירה מלבד לשתף פעולה כדי להציל את עצמם. הם מצליחים לברוח מהכלא בעזרת סיוע שהם מקבלים מאחד הסוהרים. הם יודעים כי יש להם 24 שעות למצוא את פרט ולנקות את שמם לפני שייעצרו מחדש על בריחה מהכלא.

שני הבלשים מצליחים להגיע למקום מושבו של פרט תוך שהם נעזרים גם באחותו של טנגו, קיקי (האטצ'ר). בדרך הם מגיעים לאיש הסאונד שערך את קולותיהם והוא מודה בביצוע העבירה. הם ממשיכים לתקוף ולהרוג את כל חייליו של פרט עד שהם מגיעים אליו ישירות ויורים בראשו. בסצנת הסיום חוגגים השניים את ניצחונם כשהם רואים את כותרות העיתונים המפרטת את הפרשה, ההפללה והאמת שיצאה לאור.

## צוות השחקנים

## ביקורות
הסרט נכשל בקופות וגם המבקרים לא ממש התלהבו. באתר ריכוז הביקורות Rotten Tomatoes קיבל את הציון הנמוך של 39% מתוך 33 ביקורות. בתחרות פרס פטל הזהב שנערכה בשנת 1990 קיבל הסרט שלוש מועמדויות. סילבסטר סטאלון היה מועמד לפרס בקטגוריית השחקן הגרוע של השנה, קורט ראסל היה מועמד לפרס שחקן המשנה הגרוע של השנה ורדני פלדמן היה מועמד בקטגוריית התסריט הגרוע. אף אחד מהם אמנם לא זכה אך סטאלון נבחר לשחקן הגרוע של העשור באותה תחרות.

## קישורים חיצוניים

* 
**ביקורות**
* 
* 
## הערות שוליים

קטגוריה:סרטי 1989
קטגוריה:סרטי פעולה אמריקאיים
קטגוריה:סרטי האחים וורנר
קטגוריה:סרטי משטרה אמריקאיים
קטגוריה:סרטי אנדריי קונצ'לובסקי
מעגל הקבוצות והקהילות השיתופיות

**מעגל הקבוצות** הוא פדרציה של קבוצות, קיבוצים עירוניים וקהילות על בסיס שיתופי-סוציאליסטי. הקבוצות החברות במעגל שונות באופי השיתוף וברמתו אך מוגדרות כשיתופיות וסוציאליסטיות. במעגל חברות שתים-עשרה קבוצות: חורש, שיטה ותמר מירושלים, קבוצת מפרש ורעות מחיפה, קבוצת אדמה מתל אביב, וקבוצת חרמש מפרדס חנה. שני הקיבוצים עירוניים - תמוז מבית שמש ומגוון משדרות, וקבוצות נמרוד, רוח וחמה מקיבוץ פלך.

את מעגל הקבוצות מרכזת נגה שמיר מקהילת רעות. היא החלה את תפקידה בספטמבר 2019.

## התפתחות מעגל הקבוצות
מעגל הקבוצות נוסד ב-2001 על ידי חברי הקבוצות השיתופיות ואגף המשימות של התנועה הקיבוצית כגוף שמטרתו יצירת קשר בין קבוצות שיתופיות עצמאיות. בהתארגנות הראשונית היו חברים הקיבוצים העירוניים תמוז, מגוון ובית ישראל, קיבוצי תנועות הבוגרים רביד, אשבל, נערן ופלך, הקבוצות במגדל העמק ובנצרת עילית, שייסדו מאוחר יותר את קיבוץ משעול, וחברי קומונות עירוניות נוספות של תנועת הבוגרים של הנוער העובד והלומד (דרור ישראל). חברי מעגל הקבוצות במתכונתו המקורית נפגשו מספר פעמים מדי שנה והיו שותפים להפקת ימי עיון, ביניהם יום שעסק בנושא צמצום פערים חברתיים בישראל ויום נוסף שעסק בנושא: משיתוף לקבוצה לסולידריות בחברה הישראלית.

מוליק בר אשד, שליווה את מעגל הקבוצות בתחילת דרכו, דיווח על מטרת המעגל לאתר האינטרנט של התנועה הקיבוצית: "מעגל הקבוצות זוהי התארגנות בלתי מאורגנת של מאות חברה צעירים הרוצים לחיות חיים שיתופיים תוך עשייה וערבות הדדית. זה עשרות קבוצות הפזורות ברחבי הארץ, בעיירות הפיתוח, בשכונות המצוקה. הקבוצות מאורגנות בצוות וכמעט אין קבוצה דומה לשנייה. המשותף לכל הקבוצות כולן זה משימת החינוך בחברה הישראלית... פעילות חינוכית–ערכית – אולי תשובה אמיתית וכנה למערכת דתית". 

בשנים האחרונות חלו מספר שינויים במעגל הקבוצות כשהעיקרי ביניהם הוא פרישתן של תנועות הבוגרים ממנו. במקביל, הצטרפו למעגל מספר קבוצות שיתופיות וקהילות בעלות אופי שיתופי חלקי. כתוצאה מכך, השתנה אופיו של המעגל וחלק מחבריו חשו שאינו משמעותי עוד. במהלך 2009 החל ניסיון מחודש להעניק משמעות למעגל ולמקד את המכנה המשותף של הקבוצות החברות בו סביב אורח חיים סוציאליסטי-שיתופי במסגרת של קבוצות עצמאיות.

## פעילות

קבוצות המעגל הצטרפו ביחד למטה השיתופי בתנועה הקיבוצית ולחוג יסו"ד, והחליטו במשותף על מעורבות בארגון העובדים הדמוקרטי כח לעובדים. חלק מחברי המעגל ממלאים תפקידים שונים בארגון.

למעגל הקבוצות שלושה אגפי פעילות. כל אגף מנוהל באורח דמוקרטי על ידי צוות מהיגוי המורכב מנציגי כלל הקבוצות. 
אגף החינוך של המעגל מפעיל ארבעה מסלולי הצמחת קבוצות: שנת שירות גרעין במעגל, מסלול נח"ל משותף עם התנועה הקיבוצית, פרויקט ליווי קבוצות מתנועות וארגונים שונים בפרק המשימה בצוותא, ומרחב ליווי ותמיכה לקהילות צעירות. 
אגף הקואופרציה של המעגל, קם בעקבות החלטת הנהגת מעגל הקבוצות מאוקטובר 2019 ללוות ולהקים קואופרטיבים קהילתיים, שיענו על צורכי החיים של הקהילות וסביבתם, ויקדמו כלכלה דמוקרטית ושוויונית בת קיימא. 
אגף הקבוצות הבוגרות של מעגל הקבוצות, מקדם תרבות, למידה ופיתוח החיים הקהילתיים ושיתופיים, ומפתח יוזמות חברתיות ופוליטיות ברוח הסוציאליזם והשיתופיות. 

## ראו גם
* קבוצת מפרש
* קיבוץ עירוני
* תנועת בוגרים
* שיתוף

## קישורים חיצוניים
* 
* מועצת הקבוצות והקהילות המשימתיות בישראל
* 
* רוח עז, מסע אל המהפכה השקטה - הסרט המלא אודות דרור ישראל, המחנות העולם ועוד, ניצן הורוביץ, ערוץ 10

## הערות שוליים

קטגוריה:קיבוצים
קטגוריה:קיבוצים עירוניים
קטגוריה:סוציאליזם
הנרי כהן (ספורטאי)

**הנרי כהן** (בצרפתית: **Henri Cohen**; נפטר בשנת 1930) היה שחקן כדורמים יהודי-בלגי. סגן אלוף אולימפי (פריז 1900). 

## ביוגרפיה
באולימפיאדת פריז (1900) זכה כהן במדליית כסף בכדורמים במסגרת קבוצתו מועדון השחייה והכדורמים של בריסל. בטורניר השתתפו 7 קבוצות. בשלב רבע הגמר קבוצתו ניצחה 0-2 קבוצה מצרפת מועדון תלמידי נפטון מליל (קבוצה מס' 2). בשלב חצי הגמר קבוצתו ניצחה 1-5 קבוצה מצרפת, מועדון ליבלול (שפירית) מפריז. במשחק הגמר קבוצתו הפסידה 7-2 לקבוצת מועדון השחייה אוסבורן מבריטניה שזכתה במדליית זהב. במדליית ארד התחלקו שתי הקבוצות מצרפת, מועדון ליבלול (שפירית) מפריז ומועדון תלמידי נפטון מליל (קבוצה מס' 2).

## קישורים חיצוניים

קטגוריה:שחקני כדורמים בלגים
קטגוריה:שחקני כדורמים יהודים
קטגוריה:משתתפים יהודים באולימפיאדת פריז (1900)
קטגוריה:נפטרים ב-1930
בחריין במשחקים הפאראלימפיים

**[[בחריין]]** השתתפה לראשונה ב בניו יורק וסטוק מנדוויל (1984) ומאז משתתפת במשחקים דרך קבע. במשחקי החורף לא נטלה בחריין חלק מעולם.

לאורך השנים זכו ספורטאיה הנכים של בחריין בעשר מדליות פאראלימפיות: שתי מדליות זהב, שלוש מדליות כסף וחמש מדליות ארד.

## היסטוריה
המשלחת הראשונה אותה שלחה בחריין למשחקים הפאראלימפיים שנערכו בשנת 1984 כללה 12 ספורטאים (עשרה גברים ושתי נשים). כבר במשלחת הבכורה, הצליחה בחריין לזכות בשתי מדליות פאראלימפיות ראשונות, כשהאתלט אדל סולטאן זכה במרוץ ל-100 מטרים במדליית הארד עם תוצאה של 17.58 שניות במקצה הגמר, ואתלט נוסף שקטף את המליית הארד בהטלת כידון.

במדליית הזהב הראשונה בתולדות בחריין זכתה המשלחת ב, כשחאלד אל סאקר זכה בתחרות הסלאלום (קטגוריה A1) עם תוצאה של 3:08.8 דקות. המשלחת הבחריינית לא הצליחה לזכות במדליית זהב נוספת, עד המשחקים הפאראלימפיים ריו דה ז'ניירו (2016), אז זכתה האתלטית פטימה נדהם בהדיפת כדור ברזל (קטגוריה F53) כשזרקה למרחק של 4.76 מטרים.

## מדליות לפי אולימפיאדה

## ראו גם
* בחריין במשחקים האולימפיים
* בחריין במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:בחריין: ספורט